
הכנסת התשע-עשרה
נוסח לא מתוקן

מושב שני
<פרוטוקול מס' 163>
מישיבת ועדת הכלכלה
יום שלישי, כ"ח בטבת התשע"ד (31 בדצמבר 2013), שעה 12:30
<סדר היום:>
<הצעת חוק להסדרת תוצרת אורגנית (תיקון מס' 2), התשע"ג-2013 (מ/792) – בקשה לדיון מחדש ודיון מחדש בסעיף התחילה>
נכחו:

<חברי הוועדה:> 
אבישי ברוורמן – היו"ר
<מוזמנים:> 
	מרים פרוינד
	–
	מנהלת השירותים להגנת הצומח, משרד החקלאות ופיתוח הכפר

	מורן יבין הכהן
	–
	עו"ד, משרד החקלאות ופיתוח הכפר

	יותם זעירא
	–
	ייעוץ וחקיקה, משרד המשפטים

	רז הילמן
	–
	מנהל תחום המזון, איגוד לשכות המסחר

	רועי בורוכוב
	–
	מנכ"ל, הארגון לחקלאות ביולוגית אורגנית בישראל

	אורנית רז
	–
	מנהל איגוד תעשיות המזון, התאחדות התעשיינים


<ייעוץ משפטי: >
אביטל סמפולינסקי
<מנהל/ת הוועדה:>
לאה ורון
<רישום פרלמנטרי:>
יפעת קדם
<הצעת חוק להסדרת תוצרת אורגנית (תיקון מס' 2), התשע"ג-2013 (מ/792) –
בקשה לדיון מחדש ודיון מחדש בסעיף התחילה>
<היו"ר אבישי ברוורמן:>
הצעת החוק להסדרת תוצרת אורגנית (תיקון מס' 2). בקשה לדיון מחדש ודיון מחדש בסעיף התחילה.
<אביטל סמפולינסקי:>
אנחנו בבקשה לדיון מחדש ודיון מחדש בסעיף התחילה, שזה סעיף 6 להצעת החוק. התיקון העיקרי של החוק שסעיף התחילה מכוון אליו, זה סגירת פרצה שאולי הייתה קיימת בחוק המקורי בנושא הצגת תוצרת חקלאית כתוצרת אורגנית. החקיקה מבהירה עכשיו שכל נגזרת של המילה "אורגני" על תרגומיה וכל אפשרות שרק אפשר לחשוב בעניין אסורה, חייבים לעבור את הפיקוח הישראלי גם בסמל אורגני אחיד וגם בסמל הבקרה. זה התיקון העיקרי של החוק הזה. השאלה הייתה כמה זמן אנחנו נותנים ליבואנים להתארגן. זה יכול להיות גם יצרנים ישראלים שפעלו או ניצלו. אפשר לראות את זה דרך החוק הקיים. הצעת החוק מדברת על 90 יום, ההחלטה בישיבה הקודמת הייתה 120 יום. יש לנו בקשה מטעם איגוד לשכות המסחר לתקופה ארוכה יותר של  3 שנים, אם אני לוקחת את השורה התחתונה. יש מכתב של שר החקלאות שעומד בפני הוועדה ומבקש להשאיר את תקופת המעבר על 120 יום.  

<היו"ר אבישי ברוורמן:>
זאת המחלוקת היחידה?
<לאה ורון:>
כן. שאר סעיפי החוק אושרו בישיבה הקודמת.

<היו"ר אבישי ברוורמן:>
נלך על 9 חודשים?
<רועי בורוכוב:>
שוחחנו על הנושא בישיבת הוועדה הקודמת. מטרתו של מועד ההיערכות לתת זמן היערכות סביר לאותם יבואנים או יצרנים הגונים שנדרשת איזו שהיא התאמה מבחינת הסימון. זה הכל. 90 יום זה פרק זמן שהיה סביר. לאור הדרישות שעלו, למרות שלא היה להם בסיס ברמת הנתונים אף על פי שביקשתם, אמרנו שלצורך הפשרה נגיד 120 יום, כשבזה נכסה את הכל. 
<לאה ורון:>
כשאתם לוקחים בחשבון שישנם מוצרים שקיימים כבר היום על המדפים.
<אביטל סמפולינסקי:>
ולגביהם לא ניתן להיערך אחורה לסימון. 
<לאה ורון:>
מה יעשו? ימשכו את המוצרים?

<אביטל סמפולינסקי:>
לגבי מי שסימן כבר את מוצריו בצורה מסוימת - נניח לצורך העניין שהוא היה תם לב ופעל באופן שאי אפשר כרגע להגיד שהוא לא חוקי – המוצרים  קיימים בשוק. הוא לא יכול לסמן אותם אחרת. הוא רק יכול לסמן עליהם שהם לא אורגנים כדי לצאת כשר מבחינת החוק, כשאז ברור שהמוצרים שלו הם חסרי ערך כי הוא הביא אותם כדי למכור אותם כאורגנים. 
<היו"ר אבישי ברוורמן:>
אנחנו לפעמים מחכים עד שפתאום באים ואומרים שהסורים על הגדרות. מכיוון שכאן אפשר לפגוע באנשים על לא עוול בכפם בואו נגיד 9 חודשים.

<אורנית רז:>
החוק הזה היה מאוד ברור גם ליצרנים. משרד החקלאות הורה בהוראת שעה על ידי מנהלת השירותים להגנת הצומח לעשות יום הדרכה. כל היבואנים, כל היצרנים היו, שמעו וידעו. המוצרים האלה שנכנסו בדרך לא דרך נעשו בניגוד למה שהיה רוח החוק. אולי מבחינה משפטית הם ניצלו פרצה בחוק והסכימו. באותו זמן שמוצרי הייבוא נכנסו יצרנים מקומיים לא היו יכולים לעשות את זה. אין דבר כזה שיצרנים מקומיים ניצלו את הפרצה הזאת. הפרצה הזאת נוצלה אך ורק על ידי יבואנים. מה שאנחנו אומרים – סליחה על הביטוי-  זה שאנחנו מכשירים את השרץ ונותנים לזה עוד זמן כי זה לא היה בתום לב. רז, לא הבאת נתונים. אנחנו יודעים שתאריכי התפוגה של מוצרים אורגניים שלא משתמשים בהם בחומרים משמרים פגים מהר. לי לא עולים בראש מוצרים שנמצאים במדף וצריכים עוד 9 חודשים בשביל לפוג. אם יש, בבקשה תגיד לנו. אני לא מכירה כאלה.
<היו"ר אבישי ברוורמן:>
יש פה מחלוקת בין שני גופים שמייצגים את התעשיינים ואת שירות המסחר. 
<לאה ורון:>
המחלוקת הקלאסית.

<היו"ר אבישי ברוורמן:>
אתה אומר 3, אתם אומרים 120. 
<לאה ורון:>
התפקיד של הוועדה להיות הבית של אלה ושל אלה.
<היו"ר אבישי ברוורמן:>
להגיע לידי פשרה.

<מורן יבין הכהן:>
השאלה אם הוכח שיש באמת פגיעה. חיכינו לראות אם יש פגיעה. השאלה אם הפגיעה היא פגיעה מידתית וסבירה. אין לנו למה להתייחס.
<היו"ר אבישי ברוורמן:>
אתה יכול להסביר את זה? אולי אביטל תעזור לנו.
<רז הילמן:>
בישיבה הקודמת דיברו על מצב שאין מוצרים כאלה. ביקשו מוצרים שקיימים. החוק הזה הוא טוב בעיני, הוא חוק חשוב בעיני.

<היו"ר אבישי ברוורמן:>
על זה כולנו כבר הסכמנו. 
<רז הילמן:>
אני הצעתי 2 פתרונות למשרד החקלאות. בשניהם אני רוצה לעשות הפרדה בין יבואנים מטעים, כמו שעליהם מדובר כרגע, ליבואנים לא מטעים שהמוצרים שלהם באמת אורגנים אבל מסומנים כמו שמותר לסמן היום, לא כמו שמותר יהיה לסמן אחרי שהחוק הזה ייכנס לתוקף.  אני ניסיתי לעשות את האבחנה הזאת. אני גם העברתי דוגמה אחת למשרד החקלאות. 
<מורן יבין הכהן:>
אם המוצר אורגני ועומד בתנאים של הפיקוח, אז יעבירו את המוצר אישור, הוא יקבל את הסמלים ואפשר יהיה להמשיך ולמכור אותו.
<רז הילמן:>
נכון, אבל המוצרים שלו עדיין מסומנים כמו שהיה מותר עד היום עד שהוא ישים את הסמל האחיד שלא היה חובה קודם, עד שהוא ישנה. נניח שהרכיב הוא כמעט כל המוצר, ולכן הוא עומד בדרישות שכל המוצר יוגדר כאורגני. עד שהוא יסדיר את זה, והוא יסדיר את זה, הצעתי שתי חלופות. שתיהן נראות לכן מסובכות, לכן אין לנו ברירה אלא ללכת לחלופה של לדחות את הכל. 
<אורנית רז:>
יבואן שמכניס מוצרים כאלה לארץ מקבל הנחיות מאוד ברורות. יש הסכמי הדדיות עם האיחוד האירופי לגבי השוק האורגני. 
<לאה ורון:>
אני מבינה שהיא מביאה עכשיו את הכובע הקודם שלה. זה לא בתור נציגת התאחדות התעשיינים מה שאת אומרת.

<אורנית רז:>
אני מייצגת כרגע את היצרנים המקומיים של התאחדות התעשיינים.

<רז הילמן:>
אני לא בטוח שזה נכון. באיזה אופן מפקחים שאין ייצור מקומי למוצר? אני לא בטוח שזה נכון שאין מפרים מקומיים.
<אורנית רז:>
החוק היום אוסר על יצרנים מקומיים לעשות את מה שאתם מכניסים בתור ייבוא. כשנכנס יבואן ורוצה להכניס מוצרים מסוימים, הוא מקבל את ה"עשה" ו"אל תעשה". ברור לכל אחד שהכניס את המוצרים האלה, שהוא עושה משהו שהמחוקק לא התכוון אליו. אני מכירה קצת את השוק האורגני. אני רוצה שתגיד לי לאיזה מוצר יש אורך מדף של 120 יום.
<היו"ר אבישי ברוורמן:>
תן דוגמאות.

<אורנית רז:>
 תאריכי התפוגה של כל הריבות ושל כל הממרחים - - 

<רז הילמן:>
מה תאריך התפוגה שאת מכירה של ריבה?
<אורנית רז:>
בוא תגיד לי אתה. אני יודעת שתאריך התפוגה של המוצרים האורגנים צריך להיות 3 חודשים, 4 חודשים, גג חצי שנה. אני אישית לא מכירה - -
<רז הילמן:>
את כבר אומרת חצי שנה. את יודעת שיש אריזות שכבר מוכנות ומחכות שיכול להיות שעומדים להשתמש בהם בקרוב. 9 חודשים זה בטח לא משהו מופרך.
<אורנית רז:>
זה לא מהיום. אתם ממשיכים להכניס מוצרים במודע.
<היו"ר אבישי ברוורמן:>
רבותיי, אני לא אכנס לוויכוח הזה. אני אחליט. נחליט על חצי שנה. בזה נסגור את הסיפור הזה. תודה רבה.
<הישיבה ננעלה בשעה 12:45.>
